Les Données socio-historiques de l'Emsav
Les Données socio-historiques de l'Emsav zo ur skrid gallek embannet e 1969 gant Emsav Stadel Breizh (ESB), ur strolladig politikel hag a embanne e vennozhioù ingal.

Taolenn an niverenn 1 
ROADENNOÙ SOKIO-ISTOREL AN EMSAV
Gouzañv dalc'hus ar bobl vreton a c'heller kompren dre ma oa bet diframmet ar gevredigezh vreizhat abred-kenañ.
Bodadeg etrebroadel an Noblañs a dorr unvaniezh ar bobl vreton, hag a distres ar sevenadur breizhat, hag eñ da chom morgousket e-pad meur a gantved.
BILAÑS AR GOUZAÑV DALC'HUS
Hiriv emañ sevenadur ar bobl vreton arallekaet a-fed kevredigezh, politikerezh, armerzh. E Breizh e oa bet diframmet ar gevredigezh a-raok ar Reveulzi greantel.
Ar c'hoant kreñv da virout an urzh kozh en ur mod diboell ha n'eo ket urzhiet ouzh ur pal politikel bennak zo un doare fall da stourm a-enep diframmañ sokial, sevenadurel, armerzhel, politikel ar bobl vreton.
Kantadoù a skouerioù a c'heller kavet eus ar Vretoned o stourm war an tachennoù-se, kuit da vezañ enteuzet gant Bro-C'hall.
HENT-DALL AR VIRELOURIEZH
E fin ar Grennamzer, pa'z a ar broadoù war unvaniñ ez eo desachet an Noblañs vreton gant Bro-C'hall met ne heuilh ket ar skouer-se en he bro. E koulz an Dispac'h Greantel e kav gwelloc'h ar vourc'hizien vreton en em lakaat dindan beli ar gapitalouriezh c'hall. An dibab-se ne glot ket gant ezhommoù don pobl Vreizh.
ENEBIEZH DIABARZH AR VIRELOURIEZH
En ur glask mirout glad ar Vretoned nemetken e virer ivez frammoù ar galloud gall a zistruj ar glad-mañ war ar memes tro, kenkoulz war tachenn an armerzh hag ar politikerezh evel war an dachenn sokial ha sevenadurel. Chom a ra berr an emsav mirelour peogwir e klask stourm a-enep an diframmañ pa'z eo diframmet e-unan.
AROUEZIOU AN DIFRAMMAÑ EN EMSAV MIRELOUR
Diframmañ organel an "emsavioù breton".
Diforc'hidigezh ar virelouriezh er speredoù. Ar virourien a zrevez ar re a stourmont a-enep dezho : an anadenn a heklev. Diboell palioù ar virourien. 
Ar Reveulzi, da lâret eo kemmañ ar gevredigezh penn-kil-ha-troad, en ur urzhiañ anezhi ouzh ur raktres politikel poellek, zo krog goustadig e Breizh en .
Diouganerien ha diaraogerien an dispac'h breton : an eilpennañ dispac'hel. Pal ar reveulzi-se : ur gevredigezh politikel breton emren. Tra ma klaske ar virourien lakaat traoù diglot da glotañ dre an huñvre, e tibab an dispac'herien kenurzhiañ o stourm dre an ober.
AR C'HEAL A "GAPITAL ISTOREL"
Dielfenniñ ar gevredigezh a-bezh dre ar c'heal a "gapital". Unvaniezh ur bobl zo savet diwar ar pezh zo bet produet ganti a-hed ar c'hantvedoù. Kapital istorel, sevenadur ha perc'henniezh ar binvioù produiñ. Dre o reveulzi hiniennel e kemer perzh an emsaverien e krouiñ ur sevenadur nevez. Arm pennañ an dispac'h eo ar brezhoneg : dispac'h breton ebet e galleg. En ur lakaat war wel en-dro ar brezhoneg evel yezh ar bobl e targemm an Emsav ur glad kaset da goll e "kapital istorel".
KROUIÑ UR SEVENADUR BRETON NEVEZ
Adwriziennañ ar vuhez sokial a dalv kement ha sevel ur gevredigezh nevez. Mont a ra war-raok soñj politikel an Emsav dre en em wriziennañ en istor ar bobl vreton ha, pelloc'h, en istor Mab-den. Teorienn ar "c'hapital istorel" a cheñch ar c'heal a "berc'henniezh". Pobloù eo, gant o istor, hag a brodu.
SEVEL STERNIOU AR GEVREDIGEZH VRETON NEVEZ BREMAÑ
Lakaat ar bobl vreton da vezañ ur gevredigezh politikel, mestrez eus he dazont. Krouiñ frammoù stadel Breizh a-benn bremañ.

Notennoù ha daveennoù

Levrioù 1969
Levrioù gallek